Diari Oficial de la Generalitat Valenciana


Sumari del DOGV 3351, del 15-10-1998 (1998/7697)

Rotlle d'apel·lació número 966/1997. Cèdula de notificació.
-----------------------------------------------------------

### Dades del document

Número de DOGV
:   3351

Data del DOGV
:   15-10-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/7697


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 966/1997. Cèdula de notificació. [1998/Q7697]
  
La Secció Sisena de l'Audiència Provincial de València ha dictat, en el rotlle d'apel·lació número 966/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 155
  
- President: José Baró Aleixandre
  
- Magistrades:
  
· Ana Pérez Tórtola
  
· María Asunción Mollá Nebot
  
València, 3 de març de 1998
  
La Secció Sisena d'aquesta Audiència Provincial, sent-ne ponent el magistrat José Baró Aleixandre, ha vist les actuacions de judici verbal de trànsit, número 307/1997, promogudes davant el Jutjat de Primera Instància número 3 de València pel senyor Antonio Ferrer Cisneros contra Suministros Eléctricos, SA, el senyor José Carlos Ferrer Fernández i Zurich, sobre reclamació de quantitat; pendents davant d'aquesta Secció en virtut del recurs d'apel·lació interposat pel demandant, el senyor Antonio Ferrer Cisneros, el qual en l'escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
Estimem el recurs i revoquem, en allò que es dirà, la sentència apel·lada, dictada pel magistrat jutge de Primera Instància número 3 de València en les actuacions verbals de les quals prové aquest rotlle, sentència els pronunciaments de la qual queden substituïts per aquests:
  
1. Condemnem els demandats, el senyor José Carlos Ferrer Fernández, l'entitat Suministros Eléctricos Ferrer, SA, i l'asseguradora Zurich, solidàriament perquè paguen a l'actor la despesa que documentalment justifique de la reparació ja efectuada del cotxe a què es fa referència BMW V-6736-CH, amb la comprovació prèvia (a través que els mitjans que el jutjat considere escaients, en execució de la sentència) de la realitat d'aquesta reparació, quantitat que s'incrementarà amb els interessos segons la Llei 30/1995, de 8 de novembre.
  
2. Si es dóna el cas que el senyor Ferrer Cisneros, dins del termini que de manera prudencial li concedisca el jutge en execució de la sentència, no acredite haver fet la reparació d'aquest cotxe, la condemna als demandats es reduirà al pagament de 300.000 pessetes, també amb els interessos de la llei esmentada.
  
3. Les costes de primera instància s'imposen als demandats; no es fa condemna de les causades en aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Salvador Miralles Cifre.